**HØRINGSSVAR TIL KØNSLIGESTILLINSPOLITIK I RANDERS**

Emnet er vigtigt. så tak for fokus på det. Kønsligestilling er endog medtaget i Danmarkskanonen: <https://www.danmarkskanon.dk/>

Jeg foreslår, at der i teksten til kønsligestillingspolitik bliver gjort opmærksom på, at Randers kommune i forslaget har indtænkt verdensmålene: [Verdensmålene (um.dk)](https://um.dk/da/danida/strategi%20og%20prioriteter/verdensmaal/) og verdensmålsstatistik om danske forhold: <https://www.dst.dk/da/Statistik/Sdg/05-ligestilling-mellem-koennene/delmaal-05/indikator-1>

Jeg foreslår, at der tilføjes endnu flere informationer i **!**-info-baggrundsoplysningerne. Det kunne være information om, at kvindelige politiske kandidater får mindre medieomtale end mandlige kandidater, endog ved fv19. Dokumentation fra SDU: [Kvindelige kandidater får mindre spalteplads (sdu.dk)](https://www.sdu.dk/da/nyheder/forskningsnyheder/kvindelige_kandidater_faar_mindre_spalteplads)

Jeg forslår, at der tilføjes endnu flere ”vi arbejder for” eller ”vi vil”-muligheder i kønspolitikken. Jeg tager ikke stilling til, på hvilke sider tilføjelserne kan indsættes.

1. **Vi arbejder for, og vi vil** ved ansættelse sikre lighed mellem kønnene gennem neutrale og objektive rekrutteringsprocesser, så vi så vidt muligt undgår ubevidst bias og kønnede stereotyper. Et eksempel på handling kunne være at anvende anonymiserede ansøgnings-cv-er. Jeg er bevidst om, at handlinger, hvori der indgår mennesker, aldrig kan blive helt objektive. Dokumentation og eksempler findes i artiklen, ”Biasblokkere som middel til ligestilling på arbejdsmarkedet: Hvordan ubevidste bias skaber ulighed, og hvordan de kan blokeres.”, side 32-35 i [SamfundsOkonomen\_1\_2020.pdf (djoef-forlag.dk)](https://www.djoef-forlag.dk/openaccess/samf/full/SamfundsOkonomen_1_2020.pdf) og i artiklen fra American Economic Association: <https://www.aeaweb.org/articles?id=10.1257/aer.90.4.715>
2. Vort samfund er meget digitaliseret: i arbejdslivet, ved kontakt med det offentlige og i privatlivet. Det har betydet, at der kan være risiko for cybervold, herunder kønsbaseret cybervold. Evt. tekst: **Vi arbejder for, og vi vil** sætte fokus på cybervold, herunder kønsbaseret cybervold og deltage i samt understøtte processer med at udvikle værktøjer, som kan komme cybervolden til livs. Inspiration fra: <https://data.consilium.europa.eu/doc/document/ST-14254-2019-INIT/da/pdf>
3. **Vi arbejder for, og vi vil** ved vedtagelser i byrådet vurdere eventuelle kønsligestillingsmæssige konsekvenser af de politiske beslutninger. Se side 107-108, 2.8.12.1 Ligestillingsmæssige konsekvenser, i Retsinformation, VEJ nr. 9539 af 26/06/2018, ”Vejledning om lovkvalitet”.

Med venlig hilsen

Kirsten Lorentzen

Blenstrupvej 30

Blenstrup

8983 Gjerlev